# Manual de &dragonplayer;

## Introdución

Captura de &dragonplayer; Captura

&dragonplayer; é un reprodutor de vídeo simple que emprega a tecnoloxía &phonon;. &dragonplayer; é un reprodutor de son e vídeo sen complicacións que destaca pola súa capacidade para reproducir DVD e ficheiros de filmes sen que te decates sequera de que o estás a usar.

## Escolla un recurso

Se inicia &dragonplayer; desde o iniciador de programas ou usa Reproducir un recurso (&Ctrl;O) desde a barra de ferramentas ou desde o menú Reproducir, móstrase a seguinte xanela:

Reproducir un recurso Reproducir un recurso

Hai tres xeitos de reproducir un ficheiro de vídeo:

Reproducir un ficheiro abre un diálogo desde o que pode seleccionar un ficheiro para reproducir.

Reproducir un disco permite reproducir un &CD; ou DVD.

Reproducir unha transmisión abre un diálogo no que introducir o enderezo dunha transmisión de son ou vídeo.

Faga clic duplo nun elemento da lista de reprodución de ficheiros recentes para reproducilo. O menú de contexto da lista de reprodución fornece accións para retirar o elemento seleccionado ou baleirar toda a lista. Todos os ficheiros que reproducise algunha vez engadiranse automaticamente á lista.

## Funcionalidades

Modo a pantalla completa

- Durante a reprodución dun filme, pode poñer o programa a pantalla completa. Deste xeito, utilízase toda a superficie do monitor para reproducir o filme. Ao mover o cursor durante o modo a pantalla completa, móstrase unha barra de ferramentas na parte superior da pantalla. Para entrar no modo a pantalla completa use o menú de Configuración, a acción da barra de ferramentas, faga clic duplo no vídeo ou use a tecla F.

Configuración do vídeo

- Seleccione esta acción desde o menú de Configuración para axustar o Brillo, o Contraste, o Ton e maila Saturación. Estas opcións gárdanse por separado para cada vídeo, xunto co punto que se está a reproducir. Isto permite retomar a reprodución dun vídeo coa configuración seleccionada, e desde o punto no que estaba cando o pechou.

Navegación

- O atallo Av Páx avanza un 10%, Re Páx retrocede un 10%. Use Configuración Conmutar o menú (R) para acceder ao menú do vídeo e seleccionar outro capítulo para reproducir. Reproducir Reproducir/Pausa (Espazo) permite poñer en pausa e continuar a reprodución cando hai un filme cargado. Reproducir Deter (S) detén a reprodución. Use Capítulo anterior (,) e Seguinte capítulo (.) no menú Reproducir para navegar entre os capítulos do filme.

Control do volume

- Se está a reproducir vídeo cunha barra de ferramentas oculta, pode usar o atallo M para desactivar ou activar o son. Tamén pode usar o atallo V para mostrar ou ocultar o control desprazábel do volume na parte dereita do vídeo.

Configuración Proporcións

- Este menú permítelle escoller as proporcións do filme que está a reproducir. As proporcións son a anchura dun filme en comparación coa súa altura.

Subtítulos e Canles de son

- Estes elementos do menú de Configuración actívanse cando hai subtítulos ou canles de son (por exemplo, con outros idiomas) dispoñíbeis para o filme actual. Teña en conta que podería ser necesario que a reprodución avance uns segundos para que os subtítulos ou as canles de son pasen a estar dispoñíbeis.

## Autores e licenza

&dragonplayer;

Programa © 2004, Max B. Howell max.howell@methylblue.com

Programa © 2007, Ian A. Monroe imonroe@kde.org

Documentación © 2004, Mike Diehl madpenguin8@yahoo.com

Documentación © 2007, Ian Monroe imonroe@kde.org

Adrián Chaves Fernándezadriyetichaves@gmail.com

&underFDL; &underGPL;
&documentation.index;